# Retningslinjer for tildeling av kommunale bustadar i Lom kommune

Innhold

[Retningslinjer for tildeling av kommunale bustadar i Lom kommune 1](#_Toc74575890)

[1. Retningslinjer for tildeling av kommunale bustadar til vanskelegstilte 2](#_Toc74575891)

[Vilkår for tildeling av kommunale bustadar til "vanskelegstilte": 2](#_Toc74575892)

[Prosess: 2](#_Toc74575893)

[2. Retningslinjer for tildeling av kommunale gjennomgangsbustadar ("prøvebu") 3](#_Toc74575894)

[Vilkår for tildeling av kommunale bustadar definert som gjennomgangsbustadar: 3](#_Toc74575895)

[Prosess: 3](#_Toc74575896)

[3. Retningslinjer for tildeling av omsorgsbustadar 4](#_Toc74575897)

[Vilkår for tildeling av omsorgsbustadar: 4](#_Toc74575898)

[Prosess: 4](#_Toc74575899)

## Retningslinjer for tildeling av kommunale bustadar til vanskelegstilte

Ein kommunal bustad er i utgangspunktet eit midlertidig tilbod om å leige ein bustad frå Lom kommune. Du kan søkja om å leiga kommunal bustad om du ikkje klarer å skaffa eigna bustad sjølv eller med anna offentleg hjelp. Oppfyller du krava og vert prioritert, vil du få tilbod om leige. Kommunale bustader er av ulik storleik og standard.

Definisjon: Vanskelegstilte er dei som sjølve eller ved anna hjelp ikkje er i stand til å skaffe seg bustad. Helsemessige, inntektsmessige og sosiale forhold blir vektlagt.

Prosess:

### Vilkår for tildeling av kommunale bustadar til "vanskelegstilte":

* Søkjar må gå inn under kategorien "vanskelegstilt"
* Søkjar må vere utan egna bustad.
* Søkjar må vere over 18 år.
* Søkjar må bu i kommunen eller melde flytting til Lom ved tildeling av bustad.
* Søknaden må vere skriftleg.
* Det skal alltid vere ein beredskapsbustad tilgjengeleg.
* Bytte av bustad kan innvilgast dersom det er gode grunner til det (t.d. behov for meir plass på grunn av fleire barn). Ingen har krav på å få bytta bustad. Varigheita på utleigekontrakta blir overført ved bytte av bustad.

### Prosess:

* Bustadgruppa sakshandsamar og gjev vedtak om tildeling av kommunal utleigebustad
* Utleigekontrakten blir inngått for inntil tre år i fyrste omgang. Deretter blir det gjort ny vurdering og eventuelt inngåelse av forlenga kontrakt.
* Oppsigelsesfristen skal vere tre månadar til opphør ved utløpet av ein kalendermånad jamfør Husleigeloven. Leigetakar kan seie opp med 1 månad varsel.

## Retningslinjer for tildeling av kommunale gjennomgangsbustadar ("prøvebu")

Ein kommunal bustad er i utgangspunktet eit midlertidig tilbod om å leige ein bustad frå Lom kommune i inntil tre år. Kommunale bustader er av ulik storleik og standard.

Prosess:

### Vilkår for tildeling av kommunale bustadar definert som gjennomgangsbustadar:

* Søkjar må vere over 18 år.
* Søkjar må bu i kommunen eller melde flytting til Lom ved tildeling av bustad.
* Søknaden må vere skriftleg.
* Dersom det er mange som ynskjer å leige same bustad, så må kommunen ta ei skjønnsmessig vurdering av kven som skal få tilbodet. Eigne tilsette og folk som ynskjer å busette seg i Lom kommune på lang sikt vil bli prioritert høgt.
* Bytte av bustad kan innvilgast dersom det er gode grunner til det (t.d. behov for meir plass på grunn av fleire barn). Ingen har krav på å få bytta bustad. Varigheita på utleigekontrakta blir overført ved bytte av bustad.

### Prosess:

* Bustadgruppa sakshandsamar og gjev vedtak om tildeling av kommunal utleigebustad.
* Utleigekontrakta blir inngått for inntil tre år i fyrste omgang. Deretter er det høve til å søkje Lom kommune om å få forlenga fristen med eitt år om gongen.
* Oppsigelsesfristen skal vere tre månadar til opphør ved utløpet av ein kalendermånad jamfør Husleigeloven. Leigetakar kan seie opp med 1 månad varsel.
* Ved ledig bustadmasse står bustadgruppa fritt til å leige ut dei kommunale bustadane i kortare periodar, t.d. som utleigebustad til sesongarbeidarar. Dersom det er andre personar som treng bustad i same periode og som fell inn under retningslinjene som nemnt over, kan Lom kommune si opp avtala med 1 månad varsel.

## Retningslinjer for tildeling av omsorgsbustadar

Ein omsorgsbustad er ein tilrettelagt bustad, slik at bebuarane kan meistre kvardagen sin på ein tilfredsstillande måte. Omsorgsbustadane er tilrettelagt for orienterings- og forflytningshemma.

Omsorgsbustader er ikkje fast bemanna, men bebuarane kan få tildelt andre kommunale tenester på individuell basis, slik andre heimebuande får.

Tilbod om omsorgsbustad er ikkje lovpålagt, men i "Lov om kommunale helse- og omsorgstjenester"m.m. §3-7 (boliger til vanskeligstilte) står det: Kommunen skal medvirke til å skaffe boliger til personer som ikkje sjølv kan ivareta sine interesser på boligmarkedet, herunder boliger med særlig tilpasning og med hjelpe- og vernetiltak for dem som trenger det på grunn av alder, funksjonshemming eller av andre årsaker.

Prosess:

### Vilkår for tildeling av omsorgsbustadar:

* Skriftleg søknad sendast til: Lom og Skjåk tildelingskontor.
* Søkjar har behov for eit trygt bumiljø.
* Søkjar har behov for tilrettelagt bustad, slik at han/ho kan oppretthalde evna til sjølvhjelp og gjennom dette ha mindre behov for hjelp til dagleglivets aktivitetar.
* Søkjar har eit omsorgsbehov, jf. IPLOS-kartlegging. (Individbasert pleie- og omsorgsstatistikk, lovbestemt helseregister med data som beskriv ressursar og bistandsbehov til søkjar om eller mottek nærare definerte helse- og omsorgstenester).
* Den noverande bustaden til søkjar må vere vurdert i forhold til funksjonsnivået han/ho har.
* Ein forventar at søkjar kan ha ei leigeavtale over tid. Det blir gjeve tidsubestemt husleigeavtale, men ikkje for kortare tid enn tre år (jamfør Lov om husleigeavtaler).
* Søkjar må bu i kommunen eller melde flytting til Lom ved tildeling av bustad.

### Prosess:

Lom og Skjåk tildelingskontor fattar vedtak om omsorgsbustad i Lom kommune. Dette blir gjort i tverrfagleg samarbeid med heimetenesta i Lom. Vaktmeistertenesta i samarbeid med heimetenesta har ansvar for å syne fram bustaden, dersom dette er eit ynskje frå leigetakar.